মানবতাবিরোধী অপরাধের অভিযোগে আটক জামায়াতে ইসলামীর নায়েবে আমির দেলাওয়ার হোসাইন সাঈদীর  বিরুদ্ধে ফরমাল চার্জ (আনুষ্ঠানিক অভিযোগ) আজ সোমবার আন্তর্জাতিক অপরাধ ট্রাইব্যুনালে দাখিল করা হচ্ছে।  জানতে চাইলে ট্রাইব্যুনালের রেজিস্ট্রার ও মুখপাত্র মো. শাহিনুর ইসলাম গতকাল রোববার প্রথম আলোকে বলেন, সোমবার সাঈদীর বিরুদ্ধে ফরমাল চার্জ দেওয়ার দিন ধার্য রয়েছে। বেলা দুইটায় এ বিষয়ে শুনানি হবে।  ট্রাইব্যুনালের প্রসিকিউশন সূত্র জানায়, আনুষ্ঠানিক অভিযোগ আবেদন আকারে দাখিল করা হবে। এতে মুক্তিযুদ্ধ চলাকালে সাঈদী প্রত্যক্ষ ও পরোক্ষভাবে যেসব মানবতাবিরোধী অপরাধের সঙ্গে জড়িত ছিলেন, সেগুলোর বিবরণ থাকছে। এখানে অপরাধ  সংঘটনের তারিখ, সময়, …